2010 вося косму тöлысь 7 лун вылö «Ми – Ыджыд Вермöмлöн наследникъяс» бур вöчан марафон дырйи «Вермöм» Коми республиканскöй абу коммерческöй фондö воис 1 миллион 899 сюрс шайт.

Великöй Отечественнöй войнаын Вермöмсянь 65 волы сиöм бур вöчан марафон заводитчис 2010 вося рака тöлысь 1 лунсянь да мунас ода-кора тöлысь 9 лунöдз. Тайö акция дырйи торъя отсöг лоö сетöма Великöй Отечественнöй войнаса ветеранъяслы да вермытöмъяслы, налöн дöваяслы, тылын уджалысьяслы, блокадаса Ленинград дорйысьяслы, тыр арлыдтöм вöвлöм узникъяслы.

Чукöртöм сьöмсö юкласны ветеранъяс костын, кодъяслы сiйö ёна колö. Войнаса да военнöй службаса ветеранъяслöн Коми республиканскöй комитетын дасьöсь нин списокъяс, урчитöма нин вöчны коланаторъяс. Уна ветеран медводз корöны дзоньтавны патераяс, ньöбны уна пöлöс быт техника.

Марафон вылö медводз шыасис Коми Республикаса Юралысь Вячеслав Гайзер, кодi медводдзаясысь öтиöн вуджöдiс öти лунся удждонсö «Вермöм» Коми республиканскöй абу коммерческöй фондлöн тшöт вылö. Кыдзи пасйöны комитетын, жаль, мый бур вöчан марафонын ассьыныс пай пöшти оз пуктыны бизнес структураясысь да коммерческöй организацияясысь йöз. «Вермöм» фондö ассьыныс öти лунся удждонсö вуджöдiсны сöмын некымын гырысь компанияса веськöдлысь.

«Вермöм» Коми республиканскöй абу коммерческöй фондлöн реквизитъяс:

167982, Сыктывкар, К.Маркс ул., 210

ОГРН 1041100427170 2004 во 10.5 лун

ИНН/КПП 1101479871/110101001

ОКПО 73326117

ОКАТО 87401000000

Коми ОСБ-ын 8617 №-а тшöт

Р/тш 40703810428000103991

Кор. тшöт 30101810400000000640

БИК 048702640

Сыктывкарын йитчан телефонъяс: (8212) 243-130 да 249-588